เปิด 20 บจ.ร้อน เก็งกำไร Q3 โตแรงSET ผันผวน ยังไม่มีปัจจัยใหม่หนุน
นักวิเคราะห์มองดัชนีหุ้นไทยผันผวนหลังขาดปัจจัยใหม่กระตุ้นการลงทุน ขณะที่ปัจจัยต่างประเทศยังเป็นลบ การลงทุนเน้นหุ้นที่งบไตรมาส 3/58 มีโอกาสเติบโตดี และหุ้นที่ธุรกิจเข้าช่วงไฮซีซั่นท้ายปี
15 ต.ค. 2558

ข่าวหุ้นธุรกิจออนไลน์รายงาน เช้านี้ ณ เวลา 9.25 น. ค่าเงินบาทอยู่ที่ 35.19 บาทต่อเหรียญ ขณะที่ตลาดหุ้นเอเชียปรับตัวอยู่ในแดนบวก นักวิเคราะห์มองดัชนีหุ้นไทยผันผวนหลังขาดปัจจัยใหม่กระตุ้นการลงทุน ขณะที่ปัจจัยต่างประเทศยังเป็นลบ อย่างไรก็ตาม ทิศทางค่าเงินบาทที่มีแนวโน้มแข็งค่าในระยะสั้นยังเป็นบวกต่อตลาดทุน
การลงทุนเน้นหุ้นที่งบไตรมาส 3/58 มีโอกาสเติบโตดี และหุ้นที่ธุรกิจเข้าช่วงไฮซีซั่นท้ายปี หุ้นเด่นเลือก UNIQ-AOT-AAV-BA-SAT-NYT-BANPU-DCC-KCE-SVI-SIRI-QTC-SAMTEL-TVT-KAMART-MTLS-CENTEL-MINT-THANI และ UV
 
บล.เคทีบี (ประเทศไทย) ระบุในบทวิเคราะห์ (15 ต.ค.) ว่า ทิศทางตลาดหุ้นไทยวันนี้ ยังไปอิงกับภาวะตลาดหุ้นต่างประเทศ ที่ชะลอตัวลงหลังจีนรายงานตัวเลขการค้าระหว่างประเทศและเงินเฟ้อ ที่บ่งชี้ว่าเศรษฐกิจชะลอตัวลง และนักลงทุนต่างประเทศขายหุ้น+พันธบัตรของไทย เป็นวันแรกในรอบ 7 วันทำการ เป็นสัญญาณลบของตลาด แต่ถึงกระนั้น ตัวแปรที่เป็นบวกของตลาด ที่เข้ามาคือ ค่าเงินดอลล่าร์เช้านี้อ่อนค่าลง (Dollar index -0.8%) ซึ่งเป็นบวกต่อหุ้นกลุ่มสินค้าโภคภัณฑ์ และโอกาสที่ธนาคารกลางสหรัฐฯจะขึ้นดอกเบี้ยมีน้อยลง ทั้งหมดนี้ คาดจะทำให้ดัชนีฯมีโอกาสทรงๆตัว และผันผวนในกรอบแคบๆ
กลยุทธ์การลงทุน ตลาดผสมผสานด้วยปัจจัยหนุนและปัยจัยที่คอยถ่วงตลาด หุ้นขนาดใหญ่ (ที่นักลงทุนต่างประเทศลงทุนอยู่) ยังอาจมีแรงขายให้เห็น จึงควรเลือกเข้าลงทุนเป็นรายตัว …. สำหรับหุ้นที่คาดว่า นักลงทุนจะให้ความสนใจเพื่อการเก็งกำไรในวันนี้ จะเป็นกลุ่มที่มีข่าวบวกเฉพาะตัว ไม่ว่าจะเป็น งบ Q3 หรือข่าวบวกต่างๆ ของตัวหุ้น อาทิ SAT , KSL , BRR , AOT , TPCH
Stock in Focus: APCO (ราคาเป้าหมายเฉลี่ยจาก IAA Consensus 2.58 บาท)
 
บล.ไอร่า ระบุในบทวิเคราะห์ (15 ต.ค.) ว่า ทิศทางตลาดผันผวนภายใต้ปัจจัยต่างประเทศหลังสหรัฐฯ เปิดเผยตัวเลขเศรษฐกิจล่าสุดอ่อนแอ อย่างไรก็ตามอาจเป็นมุมมองในเชิงบวกและสนับสนุนต่อประเด็นที่เฟดยังไม่ขึ้นอัตราดอกเบี้ยในปีนี้ นอกจากนี้คาดยังได้รับปัจจัยลบจากประเด็นเดิมโดยเฉพาะความกังวลต่อแนวโน้มเศรษฐกิจของจีน ซึ่งอาจส่งผลกระทบต่อประเทศอื่นๆ ที่เป็นคู่ค้า
อย่างไรก็ตามแนะติดตามมาตรการกระตุ้นเพิ่มเติมหลังที่ผ่านมาจีนพยายามฟื้นฟูความเชื่อมั่น เพิ่มสภาพคล่อง รวมถึงกระตุ้นเศรษฐกิจ โดยใช้มาตรการผ่อนคลาย ทั้งการปรับลดอัตราดอกเบี้ย ลดสัดส่วนการกันสำรองของธนาคารพาณิชย์ (RRR) และอัดฉีดเม็ดเงินเข้าสู่ระบบ
ด้านประเด็นในประเทศภาพรวมยังไม่มีประเด็นชี้นำใหม่ คาดอาจได้รับปัจจัยลบเข้ามาบ้างจาก 1) Fund Flow ที่ต่างชาติกลับมาขายสุทธิต่อเนื่อง ด้วยมูลค่ากว่า 900 ล้านบาท อย่างไรก็ตามอยู่ในทิศทางเดียวกับภูมิภาคส่วนใหญ่ ขณะที่เงินบาทยังแข็งค่าจากช่วงสัปดาห์ก่อน (เคลื่อนไหวในช่วง 36.50 บาท) คาดในระยะสั้น Fund Flow ยังไหลเข้ามาได้บ้าง และ 2) กลุ่มพลังงาน ที่ได้รับปัจจัยกดดันจากราคาน้ำมันที่ลดลง
หุ้นแนะนำ: UNIQ
 
บล.โกลเบล็ก ระบุในบทวิเคราะห์ (15 ต.ค.) ว่า ภาวะตลาดหุ้นไทยขาดปัจจัยใหม่กระตุ้นการลงทุน ประกอบกับประเด็นบวก/ลบที่คละเคล้า ดังนั้นคาดว่า SET จะแกว่งตัวผันผวนในกรอบ 1,400 – 1,415 จุด
กลยุทธ์การลงทุนแนะนำซื้อเก็งกำไรในกลุ่มที่มีปัจจัยบวก
– หุ้นที่คาดว่ากำไรไตรมาส 3/58 เติบโต ได้แก่ BANPU DCC KCE SVI SIRI QTC SAMTEL TVT KAMART MTLS
– High season การท่องเที่ยว (AOT CENTEL MINT) 
 
บล.แอพเพิล เวลธ์ ระบุในบทวิเคราะห์ (15 ต.ค.) ว่า ตลาดหุ้นไทยวานนี้ปิด -0.11% ปริมาณการซื้อขายชะลอตัวลงอยู่ที่ 3.6 หมื่น ลบ. ต่างชาติขายสุทธิ 924 ลบ. แต่มีสถานะ Long ใน Index Futures  593 สัญญา สะท้อนมุมมองของต่างชาติยังเป็น Neutral ต่อภาวะการลงทุน วานนี้ตลาดหุ้นไทยได้รับผลกระทบจากรายงานดัชนี CPI จีนที่ชะลอตัวลง แต่ปัจจัยในประเทศเริ่มมีสัญญาบวกจากดัชนีความเชื่อมั่นภาคอุตสาหกรรมเริ่มฟื้นตัว
กลยุทธ์การลงทุน จากทิศทางค่าเงินบาทที่มีแนวโน้มแข็งค่าในระยะสั้น ฝ่ายวิจัยประเมินยังเป็นบวกต่อตลาดทุน โดยแนะนำทยอยซื้อที่ระดับดัชนี 1,390 -1,400 จุด ระยะสั้นแนะนำซื้อ AOT, AAV ,BA (+ไตรมาส 4 เป็นช่วง High Season ของภาคท่องเที่ยว ) SAT, NYT (+ส่งออกรถยนต์เดือนก.ย. ยังเพิ่มขึ้น 28.06 %)
 
บล.กรุงศรี ระบุในบทวิเคราะห์ (15 ต.ค.) คาดการณ์มุมมองทางเทคนิค SET เมื่อวันก่อนย่อตัวลงเป็นลักษณะการแกว่งตัว sideway ซึ่งเกิดขึ้นมาสี่วันทำการแล้ว โดย MACD +9.05 การแกว่งตัวยังสามารถเกิดขึ้นอีกบนแนวรับแรกที่ 1,405 หรือ โดยจะเป็นส่วนหนึ่งของการพัฒนาเป็นแพทเทินขาขึ้นในลำดับถัดไป
แนวโน้มของตลาดจะเคลื่อนไหวที่กรอบ 1,390 (1,405)-1,420
หุ้นที่เลือกวันนี้มีโอกาสปรับขึ้น แนะนำซื้อเก็งกำไร THANI และ UV